Darius Grigalionis
Darius Grigalionis (g. 1977 m. balandžio 21 d. Panevėžyje) – Lietuvos plaukikas, olimpietis. Plaukimo treniruotes pradėjo lankyti nuo 7 metų. Pirmoji trenerė A. Navasaitienė, vėliau treniravo Rita Kondrotaitė. Trijų olimpiadų dalyvis D. Grigalionis pasiekė daugybę pergalių įvairiose tarptautinėse varžybose. D. Grigalioniui iki šiol priklauso 50 ir 100 metrų plaukimo nugara 25 ir 50 m ilgio baseinuose Lietuvos rekordai. Sportininkas taip pat yra komandinių estafečių rekordininkas. Dukart išrinktas geriausiu Panevėžio miesto sportininku, buvo tituluojamas geriausiu Lietuvos plaukiku. Šiuo metu D. Grigalionis aktyviai nebesportuoja ir užsiima verslu. Kartu su žmona Lina augina sūnų Gantą.